Αρθρο 64

(1) Επίσημη Εφημερίδα των Ευρωπαϊκών Κοινοτήτων αριθ. L 291 της 19ης Νοεμβρίου 1979

Για τα προϊόντα των οποίων η εισαγωγή προελεύσεως τρίτων χωρών στην Κοινότητα στην παρούσα της σύνθεση υπόκειται σε δασμούς, εφαρμόζονται οι ακόλουθες διατάξεις:

1. Οι εισαγωγικοί δασμοί καταργούνται προοδευτικώς μεταξύ της Κοινότητος στην παρούσα της σύνθεση και της Ελλάδος στις ημερομηνίες και σύμφωνα με το ρυθμό που προβλέπονται στο άρθρο 25.

Εν τούτοις, για τα προϊόντα που υπάγονται στον κανονισμό (ΕΟΚ) αριθ. 805/68 περί κοινής οργανώσεως αγοράς στον τομέα του βοείου κρέατος, οι δασμοί βάσεως καταργούνται προοδευτικώς σε πέντε στάδια από 20% κατά την έναρξη κάθε μιας από τις πέντε περιόδους εμπορίας μετά την προσχώρηση.

Όταν για τα προϊόντα που αναφέρονται στην παράγραφο 2 περίπτωση β) οι δασμοί του Κοινού Δασμολογίου είναι κατώτεροι των δασμών βάσεως, οι δασμοί αυτοί αντικαθίστανται, για την εφαρμογή της παρούσης παραγράφου, από τους δασμούς του Κοινού Δασμολογίου.

2. α) Για την προοδευτική εισαγωγή του Κοινού Δασμολογίου, η Ελληνική Δημοκρατία μειώνει τη διαφορά που υφίσταται μεταξύ του δασμού βάσεως και του δασμού του Κοινού Δασμολογίου υπό τους όρους, στις ημερομηνίες και σύμφωνα με το ρυθμό που προβλέπονται στο άρθρο 31.

β) Κατά παρέκκλιση της περιπτώσεως α), ο δασμός του Κοινού Δασμολογίου εφαρμόζεται πλήρως από την Ελληνική Δημοκρατία από την 1η Ιανουαρίου 1981 για τα ακόλουθα προϊόντα:

- προϊόντα που υπάγονται στον κανονισμό (ΕΟΚ) αριθ. 805/68·

- προϊόντα που υπάγονται στον κανονισμό (ΕΟΚ) αριθ. 1035/72 για τα οποία καθορίζεται τιμή αναγωγής για όλη ή για μέρος της περιόδου εμπορίας·

- προϊόντα που υπάγονται στον κανονισμό (ΕΟΚ) αριθ. 100/76 περί κοινής οργανώσεως αγοράς στον τομέα των προϊόντων αλιείας και για τα οποία καθορίζεται τιμή αναγωγής·

- προϊόντα που υπάγονται στον κανονισμό (ΕΟΚ) αριθ. 337/79 περί κοινής οργανώσεως της αμπελοοινικής αγοράς και για τα οποία καθορίζεται τιμή αναγωγής.

3. Κατά την έννοια των παραγράφων 1 και 2 ο δασμός βάσεως είναι ο οριζόμενος στο άρθρο 24.

Όσον αφορά τα προϊόντα που υπάγονται στον κανονισμό αριθ. 136/66/ΕΟΚ περί κοινής οργανώσεως αγοράς στον τομέα των λιπαρών ουσιών, οι daslo_ βάσεως είναι οι οριζόμενοι κατωτέρω:

ΘΕΣΗ ΠΙΝΑΚΑ

4. Για τα προϊόντα που υπάγονται στην κοινή οργάνωση των αγορών, δύναται να αποφασισθεί σύμφωνα με τη διαδικασία που προβλέπεται στο άρθρο 38 του κανονισμού αριθ. 136/66/ΕΟΚ ή, κατά περίπτωση, στα αντίστοιχα άρθρα των άλλων κανονισμών περί κοινής οργανώσεως των γεωργικών αγορών ότι:

α) επιτρέπεται στην Ελληνική Δημοκρατία να προβαίνει:

- στην κατάργηση των δασμών που αναφέρονται στην παράγραφο 1 ή στην προσέγγιση που αναφέρεται στην παράγραφο 2 με ρυθμό ταχύτερο από τον προβλεπόμενο στις παραγράφους αυτές,

- στην ολική ή μερική αναστολή των δασμών που εφαρμόζονται στα εισαγόμενα προϊόντα προελεύσεως των παρόντων Κρατών μελών,

- στην ολική ή μερική αναστολή των δασμών που εφαρμόζονται στα εισαγόμενα προϊόντα προελεύσεως τρίτων χωρών·

β) η Κοινότης, στην παρούσα της σύνθεση, προβαίνει:

- στην κατάργηση των δασμών που αναφέρονται στην παράγραφο 1 με ρυθμό ταχύτερο από τον προβλεπόμενο σ³ αυτή,

- στην ολική ή μερική αναστολή των δασμών που εφαρμόζονται στα εισαγόμενα προϊόντα προελεύσεως Ελλάδος.

Για τα άλλα προϊόντα δεν απαιτείται άδεια προκειμένου η Ελληνική Δημοκρατία να προβαίνει στην εφαρμμογή των μέτρων που αναφέρονται στις δύο πρώτες υποπεριπτώσεις της περιπτώσεως α) του προηγουμένου εδαφίου. Η Ελληνική Δημοκρατία πληροφορεί τα άλλα Κράτη μέλη και την Επιτροπή για τα μέτρα που ελήφθησαν.

Οι δασμοί που προκύπτουν από μία επιταχυνομένη προσέγγιση δε δύνανται να είναι κατώτεροι από τους εφαρμοζομένους κατά την εισαγωγή των ιδίων προϊόντων προελεύσεως των άλλων Κρατών μελών.